Hudpleje
Home
eBay
Goodiebox
Webshops
Om bloggeren
Menu
2018, Anbefalinger, Favoritter, Hudpleje, Skønhed
Juni Favoritter 2018 // #havingacnesucks
juli 6, 2018 Ingen kommentarer
Det er ikke meget makeup jeg bruger og jeg prøver så vidt muligt at gøre min hudplejerutiner mere simpel. Jeg har dog fundet nogle produkter her i juni måned, som jeg er blevet rigtig glad for.
Nuxe Prodigieux Body Lotion
Jeg valgte egentlig at købe den her før jeg ville købe parfumen. Denne creme er jo væsentlig billigere end parfumen, og jeg er glad for at jeg kun købte den her og ikke parfumen. Ikke fordi det er en grim duft, men fordi jeg synes at den her giver så meget og dufter godt (og let) i løbet af dagen af det som jeg går ud fra parfumen ville dufte af, hvilket jeg foretrækker lidt mere. Selv når jeg vælger at have parfume på, så går den ikke ind og ændre noget ved duften. Udover duften er det er en let creme, som stadig fugter rigtig godt.
Dermalogica Clear Start Breakout Clearing Overnight Treatment
Jeg ved ikke om jeg behøver at sige hvad den her kan, fordi navnet siger det hele og endelig har jeg fundet en creme, der faktisk lever op til dens navn. Jeg har brugt den her i to måneders tid, og før det bøvlede jeg meget med røde mærker og små bumser over det hele. Whiteheads og blackheads. Men efter jeg brugte den her – og faktisk allerede dagen efter jeg prøvede den her – så var meget af rødmen og nogle begyndende bumser forsvundet! Jeg får ikke længere de små irriterende bumser, det er et mirakelmiddel… og så er det ikke engang et særlig dyrt produkt.
Vichy Normaderm Purifying Pore-Tightening Lotion
Jeg har før prøvet Vichy's Normaderm serie, som jeg dengang også var rigtig glad for. Jeg begyndte pludselig at få meget skinnende hud og jeg var helt sikker på at en skintonic ville være rigtig god til min hud. Jeg gik ikke særlig meget op i mærke eller noget, men fandt den her ret billigt, så jeg tænkte at jeg ville prøve den. Jeg har været glad for den siden første gang jeg brugte den, fordi jeg føler at den faktisk renser min hud rigtig godt, mere end den micellar water jeg før brugte kunne. Jeg har jo som sagt gået og kæmpet meget med de bitte små bumser og teksturen som de gav, men det er altså tæt på at være væk lige nu.
Garnier Pure Active Sensitive Ansigtscreme
Jeg ved ikke om min hud egentlig er sart. Men jeg vil egentlig helst bruge noget der måske ikke får min hud til at flippe mere ud end den normalt kan finde på at gøre. Ville i hvert fald ikke have noget der var for udtørrende eller for fedtet. Den her creme var stadig til uren hud, men også til sart hud, så jeg tænkte at jeg gerne ville prøve den. Måske gør den min hud en lille smule mere fedtet, men hellere en lille smule fedtet og fri for urenheder, end helt at tørre min hud ud. Den har jo stadig brug for fugt og det giver den her meget godt. Jeg bruger den kun om morgenen.
Maybelline Total Temptation Mascara
Jeg kan rigtig godt lide den længde og volume den giver. Jeg oplever dog stadig at jeg har mascara under øjnene, men den er jo ikke vandfast, så har heller ikke noget negativt at sige om den. Udover det holder den rigtig godt. Så måske jeg bare skal prøve den i en vandfast version.
Maybelline SuperStay Better Skin Perfecting Concealer
Man kan ikke engang få den her i Danmark mere, hvilket jeg er så ked af, fordi det er en dejlig naturlig concealer, som stadig dækker rigtig godt. Den holder også super fint i løbet af dagen, og jeg sætter den ikke med en pudder. Jeg vil blive ved med at købe den her, sikkert lige indtil den (desværre) ikke bliver produceret mere.
Continue Reading
2018, Hudpleje, Månedens favoritter
Marts Favoritter #2018
marts 30, 2018 Ingen kommentarer
Det er utroligt så hurtig tiden går. Det er ikke fordi jeg har mange favoritter, men jeg har fået lyst til at blogge igen, og sammen med de andre indlæg jeg har lavet denne uge, så er det her en god start. Det er mine – meget få – marts favoritter. Jeg skifter ikke så meget ud i min makeup, når jeg finder noget jeg kan lide, så skifter jeg ikke. Jeg har dog også aftalt med mig selv, at jeg skal bruge det jeg har, før jeg går ud og køber nyt. Det løfte kunne jeg dog ikke holde mht. foundation, fordi der har jeg været ude og give mig selv en fødselsdagsgave med det tilbud Matas gav mig i forbindelse heraf. Det er Clinique Beyond Perfecting foundation, fordi jeg har hørt så meget godt om den, og den er også rigtig god, virkelig. Så den kom hurtigt med i mine favoritter, selvom jeg kun har brugt den en uges tid. Jeg bruger også stadig mine øjenskygger fra Colourpop, de matte i paletten er my go to, både til lidt "vildere looks" og alene til et smokey eye.
Jeg har i marts måned også været ramt af noget dehydreret hud, men heldigvis har jeg haft nogle samples af La Roche-Posay Lipikar Balm AP+ creme, som jeg brugte i hele ansigtet (også mine øjenlåg) og det hjalp super hurtigt. Tror bare jeg har været meget stresset, fordi samtidig med alt det flytteri jeg har formået at komme igennem i starten af året, så havde jeg her i marts også en fagprøve der skulle færdiggøres og afleveres.  Hvilket så har gjort at jeg har fået en del flere bumser, som en leave on/nat maske i Tea Tree serien fra Te Body Shop har holdt lidt nede, som jeg faktisk også har brugt på makeupfrie dage hjemme, fordi det jo bare er noget der skal blive siddende. Jeg ville nok lidt sammenligne det med Basiron, som jeg desværre bliver nødt til at bruge, indtil jeg lige får tid til at få en henvisning til hudlæge, så jeg igen kan få behandling for akne, fordi det lort vil bare ikke forsvinde.
Ellers har det været en rigtig god måned. Jeg synes der er sket helt vildt meget de første 3 måneder af det her år. Jeg er stadig sikker på at det her er mit år. Jeg er glad og positiv omkring fremtiden. Og så er det i år at jeg bliver udlært og det er i hvert fald noget at se frem til.
Continue Reading
Hudpleje, Mit liv, Sundhed
Hudpleje Favoritter ∙ Januar 2018
januar 16, 2018 Ingen kommentarer
Jeg har været lidt på et hudpleje-kick, men jeg ved godt at det ikke er alt. Dog mener jeg selv at jeg samtidig med at være mere opmærksom på min kost og at få nok væske, og hvordan jeg ellers behandler min hud, fundet nogle mirakelmidler. I forbindelse med at jeg skulle købe nogle shower gels til mit badeværelse (meget vigtig ting, selvfølgelig), så havde Yves Rocher nogle gratis gaver man kunne vælge. Jeg er normalt lidt modstander af det med "anti-age", men nu er jeg sgu snart 26 år, og man må hellere begynde at tænke lidt mere over det – derfor jeg også bruger øjencreme, selvom jeg ikke tænker at det gør det store for mine vilde poser under øjnene. Jeg har dog været helt vild glad for det her produkt fra Yves Rocher, fra deres "Anti-Age Global" serie, og der er intet der nogensinde har efterladt min hud så blød og fugtet, uden at være fedtet. Jeg har fedtet hud og desværre også stadig akne, men det er som om den her har taget lidt af det hele. Jeg bruger samtidig en eller anden form for dagcreme til "blemish prone" hud (det kan enten være Avène eller La Roche–Posay, hvad der end er billigst for mig når jeg mangler det, for at være ærlig).
Continue Reading
Hudpleje
Efter aknebehandling…
oktober 7, 2017 Ingen kommentarer
Jeg har tidligere på bloggen snakket lidt om, at jeg for nogle år siden har været i behandling for akne. Nok en meget kendt behandling med et a-vitamin-lignende middel, eller isotretinoin, som det også hedder. Jeg var rigtig glad for endelig at få behandling, selvom den var skrap, og det krævede meget kontrol, som indebar blodprøver hver måned, for at tjekke kolesteroltallet (og man blev tvunget til p-piller, som jeg dog snød mig udenom, da jeg nægter at tage det). Jeg har altid haft meget fedtet hud, og det har jeg egentlig også stadig, men der er sket noget med min hud efter jeg har fået den behandling. Det kan man vel næsten også kun forvente. Men det gør at jeg skal være meget forsigtig med, hvilke produkter jeg bruger til min hud. Mens jeg var i behandlingen brugte jeg produkter fra Avene Cleanance serien (om det så er Cleanance Expert eller Cleanance Hydra), sammen med en Khiels Midnight Recovery, og det tog den tørre hud i ansigtet. For en der aldrig har haft tør hud, er det nu lidt svært for mig at finde hudpleje. Jeg har af en eller anden grund både fedtet og tør hud. Hvad jeg egentlig tænker der er sket er, at min hud bare er blevet sart, og nu har jeg fundet ud af, at både sæbefri, men også parfumefri hudpleje nok er vejen frem. Min hud reagerer kraftigt på alle andre produkter end Avene og heldigt for mig er det ikke det dyreste hudpleje. Jeg skriver det her, fordi jeg i starten roste behandlingen rigtig meget, så jeg vil bare gøre opmærksom på, hvad te aftermath af behandlingen også kan være – jeg anbefaler den dog stadig.
Continue Reading
Hudpleje, Skønhed
te Ordinary.
august 16, 2017 Ingen kommentarer
Alle prøver det, eller snakker om det.. så jeg blev nødt til at se hvad det var. Og når det ikke er særlig dyrt, så kan det vel ikke gå galt? Jeg valgte den der hedder "Hyaluronic Acid 2% + B5", fordi jeg har været rigtig glad for L'oréal's nye Hydra Genius serie (dog ikke særlig glad for at der 3 varianter, men de alle sammen ligner hinanden, som gjorde at jeg fik valgt en til tør hud), som er med hyaluronsyre, som skulle være rigtig god til at give fugt.
Selvom jeg har fedtet hud, så er det vigtigt at jeg stadig giver min hud fugt, og jeg har ikke engang noget imod at bruge olie til huden, det synes jeg ikke gør min hud mere fedtet. Men det kan man jo ikke særlig godt bruge under makeuppen. Jeg synes dette produkt fra Te Ordinary er okay, og jeg havde håbet at det var noget kan kunne bruge alene, men det er jo et "hydration support serum", så produktet er beregnet til at bruge sammen med ens egen dag- eller natcreme. Desværre bruger jeg lige nu bruger produkter til akne, som desværre udtørrer min hud en del, så selvom jeg bruger denne sammen med min egen creme, så giver den desværre ikke fugt nok, så jeg ved ikke hvor fantastisk den ville være til tør hud. Til fedtet/kombineret hud, tænker jeg at den kunne være god som primer under makeup.
Hvis jeg skulle prøve noget fra te Ordinary igen, så ville det være den de har med zink, som skulle være rigtig godt til akne. Eller måske den med salicylsyre, som også skulle være rigtig god til bumser/uren hud. De har rigtig mange forskellige produkter, det er desværre ikke noget man  kan få alle steder, men jeg købte hos Asos og så har Beautybay vist også.
Continue Reading
1 2 3 Næste »
Search for: Search
ABOUT TE BLOGGER
Mit navn er Marissa og jeg er 26 år gammel. Jeg blogger om lidt af hvert, samt et sjældent glimt af min hverdag. Jeg har som mål at gøre denne side så personlig som overhovedet muligt (og fortæller altid min ærlige mening). Til daglig er jeg økonomielev, hvor jeg er udlært til september. Jeg bor i en by lidt udenfor København. Når jeg ikke blogger, kan jeg godt lide at løbe- og styrketræne samt se seriemaratons.
Hvis du har lyst til at kontakte mig omkring samarbejde, kan du skrive til mig på nedenstående mail:
✉️: kontakt@myownavenue.dk
SAMARBEJDE
KATEGORIER
KATEGORIER Vælg kategori 2017  (4) 2018  (10) Accessories  (1) Anbefalinger  (16) Anmeldelser  (6) Bloggertræf 2015  (16) Bøger  (4) Challenges  (1) Chococurb  (1) eBay  (6) Favoritter  (6) Goodiebox  (6) Haul  (12) Holy Grail Produkter  (2) Hudpleje  (13) Indretning  (7) Late Night Thoughts  (2) Makeup Of Te Day  (4) Månedens favoritter  (5) Menu 1  (1) Mit liv  (28) Mode  (9) Motion  (1) Rejser  (5) Skønhed  (47) Sundhed  (3) Tag  (1) Uncategorized  (21)
SENESTE KOMMENTARER
admin til Så er jeg flyttet 🔑
Anne-Mette Højbjerg til Så er jeg flyttet 🔑
Camilla Sofie til Så er jeg flyttet 🔑
Mia / sortpastel.dk til Urban Decay er på LookFantastic!
admin til Haul // September 2017
#PLAYLIST
INSTAGRAM
Indlæs mere...
Følg på Instagram
FACEBOOK
Lost In Te Sky – Photography
Arkiver
Arkiver Vælg måned juli 2018  (2) juni 2018  (1) maj 2018  (3) april 2018  (3) marts 2018  (4) februar 2018  (1) januar 2018  (3) december 2017  (3) november 2017  (4) oktober 2017  (6) september 2017  (3) august 2017  (4) juli 2017  (1) juni 2017  (5) maj 2017  (1) marts 2017  (2) februar 2017  (3) januar 2017  (1) december 2016  (1) november 2016  (1) oktober 2016  (2) september 2016  (1) juni 2016  (1) marts 2016  (8) februar 2016  (11) januar 2016  (13) december 2015  (15) november 2015  (25) oktober 2015  (3) september 2015  (7) august 2015  (6) juli 2015  (2)
Meta
Log ind
Indlæg-RSS
Kommentar-RSS
WordPress.org
Affiliate
Tæller
Besøgstæller
Home
eBay
Goodiebox
Webshops
Om bloggeren
Olsen WordPress Theme by CSSIgniter